text: انطباعي الاول 
    
   اول مادخلت المول اتجهت له مباشرتاً وبما انه بالدور الاول ضنيت اني بلقا مكان مغلق لكن اول ماوصلت تفاجئت بثلاث نقاط 1- المكان مفتوح 2- قسم للعوائل فقط ومندون بارتشن(؟؟؟) 3- مساحة صغيره جدآ 
    
   ومن شد ماكان المكان مزدحم كان الاستقبال بتوزيع الارقام يعني لازم تروح للكاشير وتطلب رقم وتنتضر لين ينادون على رقمك والمؤسف ان فيه شرائح من المجتمع تقدم على شرائح اخرى 
   (ماودي اعطي امثله, اللبيبُ بالاشارةِ يفهمو)  
   بعد مانادو على الرقم الي معي واتجهت للطاوله المشار لها لقيت قدامي طاولة مليئه بمخلفات الي قبلي من صحون ومناديل وبواقي اكل والموضف يالعزر جا عشان ينضف الطاوله وبعده جا النادل لاخذ الطلبات بشكل سيء جدآ وكانه يمن علي بالطاوله والحاحه المتكرر باختيار بعض المكونات والاطباق من دون مايعطي فرصه للرد  بحجة تسريع  &quot;وصول الطلب&quot; وطبعآ انا طلعلي قرون من تصرفه فطلبت منه انه يشوف زبون اخر لين اخلص مقرر شراح اطلب 
    
   المنيو  
    
   المنيو تحوي على ثلاث اقسام رئيسه والي هم الكريب,الوافلز,البانكيك وقسم المشروبات وكم قسم فرعي ماركزت عليهم فاقتصرت طلباتنا على الاتي توربيكانا كريب ,فلورنتين كريب ,مكس بيري بانكيك واخيرآ ستروبيري فلد وافلز 
    
   التقييم 
    
   توربيكانا كريب=كريب مدهون بالتشاكلت ومحشو بقطع الموز= الطعم كان متوازن والكريب كان رائع بلييونته 
    
   فلورنتين= كريب مقرمش محشو بجبنة الفيتا والسبانخ والفطر=الكريب كان كرسبي بشكل جيد ,الطعم كان تقريبآ متوازن فطعم جبنة الفيتا كان خفيف بشكل سلبي  
    
   البيري مكس بانكيك = بانكيك يعلوه التوت والفراوله والسيرب = طعم السيرب والتوت والفراوله كان شيء خرافي فكلهم انمزجو بطعم واحد بشكل رائع لا يوصف 
    
   الستروبري فلد وافز= وافل مزين بصوص التشاكلت ويعلوها قطع الفراوله = الطعم كان جيد والوافلز كانت احترافيه بقرمشتها الخارجيه وليونتها الداخليه تحسسك انك تاكل شي من دعايات زيت عافيه هههههه 
    
   الايجابيات 
   * منيو رائعه تضم خيرات عديده 
   * اطباق ذات طعم رائع وجوده ممتازة 
    
   السلبيات 
   * مكان عوائل مساحته ضيقه ومفتوحة 
   * بطء تنضيف المكان 
   * عماله تحتاج التدريب في كيفية التعامل مع الزبون 
    
    
   تعليق اخير + نصيحة = فيه كلمه بالمطاعم تقال اذ كانت الخدمه لم تعجب الزبون لكنه رضى بعد الاكل والي هي (مكان استحق الانتضار )والمقصود بالانتضار هو التجربه النهائيه لانه فيه ناس اذا شافت لو شعره من المعامله السيئه تركت المحل وخلته الي ابي اوصله انه حتى لو كانت الكلمه هاذي تنطبق على الكفي ماتعطيهم الحق بالتلاعب بجلوس المنتضرين والتعجيل الزااااااااااااائد في اخذ طلبهم  
    
   اما نصيحتي لاي شخص بيزور الكفي انه يطلب سفري وياخذ اكله للدور الثاني بالمول عند قسم المطاعم